
Бүген Россия Федерациясе Президенты Владимир Путин «Татарстан Республикасы Президенты вазыйфаларын башкаручы турында»гы Указга имза салды. Бу хакта Россия Президентының рәсми сайтында хәбәр ителә.

Указның тулы тексты:

«Татарстан Республикасы Президенты Р.Н. Миңнехановның вәкаләтләре тәмамлануга бәйле рәвештә, «Россия Федерациясе субъектлары дәүләт хакимиятенең закон чыгару (вәкиллекле) һәм башкарма органнарын оештыруның гомуми принциплары турында» 1999 елның 6 октябрендәге 184-ФЗ номерлы Федераль законның 19 статьясындагы 9 пунктының «в» пунктчасы нигезендә карар бирәм:

1. Миңнеханов Рөстәм Нургали улын, Татарстан Республикасы Президенты итеп сайланган зат үз вазыйфасына керешкәнче, Татарстан Республикасы Президенты вазыйфаларын башкаручы итеп билгеләргә.

2. Әлеге Указ имза салынган көненнән үз көченә керә».

Төгәлрәк - http://www.kremlin.ru/acts/47951
Татарстан Президенты вазифаларын башкаручы турындагы Указга имза салынды